Isigidimi Sama-Xosa.

Ipepa Lamaxosa Lenyanga.

Vol X. LOVEDALE, SOUTH AFRICA, MARCH 1, 1880. No 114.

 Isigidimi Samaxosa

IZILIMO NGEZILIMO.

Kuko isaziso kuma pepa ase koloni apa, esixela nge Bandlalo- ku kangela izilimo kwelama Mfengu, liya kubako e-Nqamakwe pesheya kwe Nciba (Fingo Agricultural Society). Asikuko nokuba into enjalo iyancomeka. U-Mr. Gladwin,i-Mantyi yakona oyivusileyo lento, wenze into entle. Esi saziso sixela okokuba kufuneka nembewu yentlobo zonke zezilimo, inxanyelwe ngaba limi aba Ntsundu bakona, benxamele nenltobo ntlobo zemiti, befuna ukuzitenga. Ngekumiswa lbandla elinjalo kwimi mandla yonke. Zinto ezinjalo eziya zinyusa uhlanga. Ukuba aba Ntsundu bafuna ukuba banga shenxiselwa paya, baze babe nga baya kumana bekonza kwabanye; ukuba kanjako abazi kufumana babonele xa abanye batyebayo bodwa, kulomhlaba mhle unje ngalo bawumiyo, kofuneka ukuba bapume kulomkondo mdala—lo womawokulu babo, bebekade bebamba kuwo, baze babonise inzondelelo nenkutalo, abangeka yibonakalisi ngapambili, inkoliso yabo. Makuyekwe ukufumane kulinywe ibalana mhlaumbi nge za- ndla, kuhlwayelwe intwana yombona namazimba, kugalelwe ne ntanga ngazinye. Umntu makalinge ukufumana ngango ko anoku fumana emhlabeni wake. Umbona ulungile ukuba makalinywe, kodwa makanga neliswa nguye yedwa umntu. Nalonyaka uya sibonisa ukuba aku bulumko ukuti kutenjelwe kolunye uhlobo lodwa Iwe zilimo. Aba lime ingqolowa bonwabile namhla—kuba kuko ukudla, nakuba kungeko mbona namazimba. Abanga yilimanga baza kupuma ukuya kukonza; ukuba abenjanga njalo, baza ku cita izinto ezihambayo; into ke leyo elusizi.

Aba Ntsundu maba bonele kube Lungu, nakulento. Bona bate bakufelwa zigusha, baqala bafuna enye indlela yokuba maba zuze ukupila ; namhla ke sesibona nge nciniba zizalise ilizwe. Noku kufuywa kwe nciniba kunika ituba kwaba Ntsundu ukuba bazuze nabo. Abe Lungu abasayi limi ingqolowa ngokwaneleyo. Aba Ntsundu ke mabayi lime nabo. Ngo nyaka odluleyo kututelwe kweli lizwe inxowa zengqolowa, nezomgubo, ezi kuma waka anga- makulu omabini. Kupume ke kweli lizwe imali ekuma £250,000 enge ingaumanga, ukuba ibite yalinywa ngo­kwaneleyo siti. Ke kweli nani akubalwa okunye ukudla okunje ngombona.

Ngayo yonke lento siyi tetileyo sifuna ukukutaza aba Ntsundu ukuba maba lime ingqolowa, kwa nezinye izilimo. Kwezinye indawo, umbona unoku linywa xa ise ivuniwe ingqolowa, aze alunge. Zona imbotyi netapile ne artyisi zinoku linywa kakuhle ngelo xesha, izilimo ke ezo ezi ne mali nazo. Nalento yokuwulima futi umhlaba, kuhlwayelwe intlobo-ntlobo zembewu, ikwa noncedo kuwo umhlaba.

Wumbi woti ewe xa kuko amanzi kunokwenziwa oko. Kotshoyo singati, kwezinye indawo kuno kwenzeka oko nanga pandle koku ncenceshwa. Ke kwindawo ezibaleleyo singati yenzani imicencesho; ukuba akuko mlambo,

yenzani amadam njengokuba kusenjiwa njalo ngabanye. Eyonanto iswelekayo asingawo amanzi. Yile—yinkutalo,ne- nzondelelo, nomonde. Zezo zinto ezibenza abanye ukuba bazoyise izinto ezibanqabelayo abanye, zezo zibenza abanye ukuba bapumelele bade batyebe nokutyeba, apo wumbi ebeya kuhlala endlaleni, nase buhlwempini. Ngenye indlela, singati, into enika impumelelo entle, yintloko eqondayo, ete yaba nezandla ezi kuteleyo, nezo meleleyo.

ABANTU BOMHLEKAZI U-VICTORIA.

ABA NTSUNDU, NABA MHLOPE.

Lilishwa leqela elikulu labantu beli lizwe, aba ngabantu be Nkosazana, nakuba bentsundu, okokuba iti ukukangelwa kwendawo yelungelo labo iguqulwe yenziwe into yacala nye. Lonto ibangelwe kukuma kwezinto ngeli xesha, ingelilo isiko, kanjalo, xa sincoma impato yama Ngesi, singati, bekunga fudula kunjalo. Oku sikutetayo ke sitemba ukuba akuyi kuviwa gwenxa ngabanye abase Parlamenteni. Siku nxamele kanjako ukuba inteto yetu ingakangelwa ngokungati icasene nezi Pata Mandla zeli xesha. Ngo kutsho kwetu sifuna ukubonisa uhlobo elulo lendawo yempato yaba Ntsundu. Ubukulu bayo abuna kukanyezwa, kuba, ike yatshitsha, kuninzi oku ngonakalayo. Sitemba kanjalo ukuba akuko qela kwa Rulumente, elikohlakele ngangokude liti ilungelo yabaninzi belilizwe, liyenze into yenzuzo. Ukuba longcingane ingati ibeko, abelilizwe, okweli ixesha, banga sebe ncama. Kuba into engati ibe yimihlali, nenzu- zo kwabanye, yoba kukufa kubo.

Oko sikutetileyo ngokupatwa kwaba Ntsundu, into eku ngekuba kuyiyo, sikutsho sinxamele ukuxasa igunya laba Fundisi ekuzi teteni kwabo indawo ezilunge naba Ntsundu; sinxamele kanjako ukubonisa ukuba aba Fundisi ikakulu, abakatalele nangento into engawa hlelayo amaqela qela ase Parlameteni. Bona aba Fundisi abananto bakuyizuza ngoku ngena nokupuma kuka bani e-Parlamenteni. Abafuni ukuba ngama lungu ayo; nezi mnandi, neziqamo zalo ndawo aziba tsali. Esi kutetileyo makunga jikwa, kuze kutiwe sicasene nabanye abase Parlamenteni ngoku ; singale ndawo yempato yaba Ntsundu kupela. Ngati bekunge biko limbi iqela lamadoda elinga nyulwayo, elingati lifumane pakati kwaba Fundisi, abanje ukuba baninzi kwabo, abanga vuyisana nalo, bavelane nalo, benga linga nokutenjwa lilizwe lonke. Side sibe noku qinisela ukutsho, ngenxa yoluvo olukoyo kwaba ninzi belilizwe, lokumbeka, nolokumhlonela, u-Mhlekazi i-Ruluneli, ngenxa yokubako kade kulendawo akuyo, kude kwabanye kubeko nolokumtanda. Kodwa nje ngabanye abakoyo, sinyanzelwe ngoku ukuba sitsho ukuti, asina kuvumelana nempato ekupatwa ngayo kaloku nje. Sikutsho oku ke singatandi, kodwa sekukade silindele ukuba koda kuvele umqondiso wokuba lendawo yempato yaba Ntsundu, ayi kukangelwa ngohlobo ayakutanda Iona o-Mhlope yedwa. Isiposo esibi sesokuba kufumane kwapatwa yonke into entsundu ngoku fanayo, akwabiko sahluko pakati ko ndiyalwa no ndilele. Noko singatandi-